|  |  |  |
| --- | --- | --- |
|  | **FÖLDTANI ÉS GEOFIZIKAI VÁNDORGYŰLÉS**  **"A JÖVŐ ÖSVÉNYEIN"** 2022. október 14–16. (péntek–vasárnap) Budapest, Magyar Természettudományi Múzeum 1083 Budapest, Ludovika tér 2-6. |  |

**Támogatók**:

|  |  |
| --- | --- |
|  |  |

|  |  |  |  |  |
| --- | --- | --- | --- | --- |
| [**Pályázat tanároknak**](https://foldtan.hu/hu/node/1493) | [**Pályázat diákoknak**](http://foldtan.hu/hu/node/1507) | [**Online jelentkezés a továbbképzésre**](https://foldtan.hu/hu/node/1558) | [**Online jelentkezés a vándorgyűlésre**](https://foldtan.hu/hu/node/1556) | [**Online jelentkezés a publikus programokra középiskolás diákok és tanárok számára**](https://foldtan.hu/hu/node/1557) |

**1. körlevél**

**A VÁNDORGYŰLÉS CÉLJA**

A 2022. évben Budapestre tervezett Földtani és Geofizikai Vándorgyűlés fókuszába két kérdéskört állítottunk; ezeket igyekszik összekapcsolni a konferencia mottója is: „A JÖVŐ ÖSVÉNYEIN”.

***Fókuszban a rezervoárok és az energetika***

Az első, alapvetően szakmai kérdés a fluidum rezervoárok komplex kérdéskörét célozza meg olyan társadalmilag rendkívül időszerű problémák megvitatásán keresztül, mint az ivóvíz ellátás, az energiabiztonság (geotermia, felszín alatti hőtárolás), a hulladék elhelyezés, az ásványi nyersanyagok kutatása (kritikus elemek, in situ leaching bányászat), a klímavédelem (CO2 elhelyezés) stb.

Mindezen célok érdekében két plenáris előadást tervezünk olyan meghívott előadókkal, akik a rezervoár kutatás geológiai és geofizikai aspektusait is kiválóan ismerik és alkalmazzák. Nem tervezünk párhuzamos szekciókat, hiszen a konferencia célja éppen a geológiai és geofizikai megközelítés komplementer jellegének minél szélesebb körű bemutatása lesz. A szakmai szekciókat a beérkező előadások száma és témája alapján fogjuk kialakítani.

***Fókuszban a szakember utánpótlás***

A másik megvitatandó terület a földtudományi ismeretek minél szélesebb körű társadalmi megismertetésének lehetősége, s ehhez kapcsolódóan a szakember utánpótlás kérdése.

A szakmai utánpótlás modul számos részprogramot tartalmaz.

*Továbbképzés*

Ifjú földtudományi szakemberek számára a konferencia nulladik napján egy vagy két témában rendezünk továbbképzést, majd a fő figyelem a még fiatalabb generáció felé fordul.

*Pályázat középiskolásoknak*

Pályázatot írunk ki középiskolás diákok számára „Miért leszek földtudós” címmel. Erre olyan írásokat várunk, melyekben a pályázó fiatalok valamely aktuális, lakóhelyükhöz kötődő földtudományi problémát mutatnak be a lehetséges megoldási javaslataikkal együtt.

*Pályázat középiskolai tanároknak*

Tükör pályázatként középiskolai biológia, fizika, földrajz, kémia tanárok számára „Hogy nevelek földtudóst”címmel indul pályázat. A legjobb pályázókat természetesen díjazzuk, s anyagaikat bemutathatják a konferencián is.

*Kerekasztal beszélgetés*

Az első előadói nap végén meghívott előadókkal rendezendő kerekasztal beszélgetés témája szintén a földtudományok középiskolai oktatásának helyzete, és az egyetemi beiskolázás lesz.

*Ismeretterjesztő terepi programok*

A diákoknak és tanáraiknak a második napon ismeretterjesztő kirándulást szervezünk a Budai hegységben, összekapcsolva geológiai és geofizikai gyűjtemények megtekintésével.

A Vándorgyűlés célja, hogy minél több szakemberhez eljusson a rendezvényen elhangzó szakmai tartalom, ezért a jelenléti megrendezés mellett kifejezett hangsúlyt fektetünk a rendezvény online közvetítésére.

**FELKÉRENDŐ VÉDNÖKÖK**

Dr. Bíró Marcell, az SZTFH elnöke  
Dr. Kereki Ferenc, a Radiokatív Hulladékokat Kezelő Kft ügyvezető igazgatója  
Homonnay Ádám, MOL igazgató  
Füri András, a Duna–Ipoly Nemzeti Park Igazgatóságának igazgatója

**A RENDEZVÉNY SZERVEZŐBIZOTTSÁGA**

MFT részéről: M. Tóth Tivadar elnök, tagok: Babinszki Edit, Hartai Éva, Geiger János,  
Kercsmár Zsolt, Krivánné Horváth Ágnes

MGE részéről: Kovács Attila Csaba elnök, Bereczky László, Petró Erzsébet Timár Gábor, Zelei Gábor

**TERVEZETT PROGRAM**

**Október 14. (péntek) Plenáris és szekció előadások**

Regisztráció: 8.15-10.00 óra között  
10.00. Megnyitó, köszöntések  
10.15. Meghívott előadó: **Dr. Tari Gábor *(OMV):*** Vulkanit es vulkanoklasztit rezervoárok:   
 áttekintés globális példákkal  
10.40. Meghívott előadó: **Holoda Attila *(Aurora Energy):*** Európa energetikájának aktuális   
 helyzete  
11.10–12.10. 15 perces szekció előadások  
12.10 -14.00. (poszter szekció I) Ebéd  
14.00–17.30. 15 perces szekció előadások, kávészünetekkel  
17.30–18.30. kerekasztal beszélgetés oktatásról, tehetséggondozásról, szakember utánpótlásról a földtan területén (publikus program)  
18.30–21.00. konferencia vacsora

**Október 15. (szombat) nyertes pályázat, illetve szekció előadások**

9.00–9.20. A „Miért leszek földtudós?”középiskolai pályázaton nyertes diák előadása  
9.20–9.40. A „Hogyan nevelek földtudóst?” c. pályázat nyertes tanárának előadása  
9.40–12.30. 15 perces szekció előadások, kávészünetekkel  
12.30–14.00 (poszter szekció II) Ebéd  
14.00–15.30: 15 perces szekció előadások, kávészünetekkel  
16.30–17.10: két ismeretterjesztő előadás (publikus program)

**Október 16. (vasárnap). Terepbejárás autóbusszal**  
**A Dorogi- és a Zsámbéki-medence komplex geológiai és geofizikai kutatásának legújabb eredményei**  
Útvonal: Budapest - Zsámbék - Csolnok - Dorog - Tokod-Budapest

***A szekció előadásokat 15 perc időtartamban az alábbi témákban várjuk***

**Geotermia**  
**Ivóvíz  
Szénhidrogén kutatás  
Hulladék elhelyezés  
Mérnökgeológia/mérnökgeofizika  
Egyéb**

**A SZAKEMBER UTÁNPÓTLÁS PROGRAMJAI**

**Október 13. (csütörtök) 14.00-17.00 óra**

**TOVÁBBKÉPZÉS FIATAL SZAKEMBEREKNEK**

[**Választható témák gyűjteménye itt**](file:///E:\sites\default\files\MFT_SZAKMAI_TOV%25C3%2581BBK%25C3%2589PZ%25C3%2589SEK-1.pdf)**.**

**A továbbképzésre 2022. augusztus 19- ig lehet online jelentkezni, a jelentkezési lapon meg kell jelölni a választott témát!**

A kurzusra a jelentkezés a Vándorgyűléstől független. A vándorgyűlésen résztvevők kedvezményt kapnak.

|  |  |  |
| --- | --- | --- |
| **Résztvevő** | **Regisztrációs díj ÁFA-val** | **Kedvezmény a Vándorgyűlés regisztrációs díjából** |
| Diák | **10.160.-** | **4000.-** |
| Aktív | **15 240.-** | **4000.-** |

**PUBLIKUS PROGRAMOK, ÉRDEKLŐDŐ TANÁROK, DIÁKOK SZÁMÁRA**

**Október 14. (péntek)**

17.30-18.30. kerekasztal beszélgetés oktatásról, tehetséggondozásról, szakember utánpótlásról a földtan területén

**Október 15. (szombat)**

9.00-9.20. A „Miért leszek földtudós?”középiskolai pályázaton nyertes diák előadása

9.20-9.40. A „Hogyan nevelek földtudóst?” c. pályázat nyertes tanárának előadása

10.00-11.00. Tárlatvezetés az MBFSZ gyűjteményében: geofizika a kezdetektől napjainkig, a műszerpark megtekintése, szakvezetéssel

11.30-16.00. Vezetett geológiai-geofizikai kirándulás a Budai-hegységben. Limitált létszámmal, max. 25 fő

16.30-17.10: Egy-egy ismeretterjesztő előadás a rezervoár témában, illetve a Duna-Ipoly Nemzeti Park területéről

Jelentkezési határidő a kiegészítő programokra: 2022. augusztus 19.

**HATÁRIDŐK**

**Korai regisztráció:   2022. július 15.  
Normál regisztráció:   2022. augusztus 19.  
Késői regisztráció:   2022. szeptember 23.  
Előadások és poszterek bejelentése:   2022. július 15.  
Továbbképzés jelentkezési határideje: 2022. augusztus 19.  
Abstractok leadása:  2022. augusztus 5.  
Visszajelzés a bejelentett előadások és poszterek elfogadásáról:  2022. augusztus 19.**

**REGISZTRÁCIÓ**

**Regisztrációs díjak, amelyek tartalmazzák az ÁFÁ-t.**

|  |  |  |  |  |  |  |
| --- | --- | --- | --- | --- | --- | --- |
| Resztvevő | **KORAI REGISZTRÁCIÓ 2022. 07.15-ig.** | | **NORMÁL REGISZTRÁCIÓ 2022.07.16–2022.08.19.** | | **KÉSŐI REGISZTRÁCIÓ 2022.08.20–2022.09.23.** | |
| okt. 14-15. plenáris és szekció nap | okt. 16. kirándulás | okt. 14-15. plenáris és szekció nap | okt. 16. kirándulás | okt. 14-15. plenáris és szekció nap | okt. 16. kirándulás |
| MFT/MGE tag | **53.086.-** | **6945.-** | **58.090.-** | **7804.-** | **64.000.-** | **8604.-** |
| Diák/Nyugdíjas MFT/MGE tag, **ELŐADÁSSAL** | **38.100.-** | **6945.-** | **45.000.-** | **7804.-** | **53.086.-** | **8604.-** |
| Nem tagok | **58.090.-** | **6945.-** | **64.000.-** | **7804.-** | **68.000.-** | **8604.-** |

**A kiküldött díjbekérőn/számlán a részvételi díj és az étkezések költsége adózási szempontok miatt elkülönítve szerepel.**

**SZOLGÁLTATÁSOK**

A plenáris és szekciónap részvételi díja: az előadásokon való részvételt, a kávészüneteket, a két ebédet, a konferenciacsomagot és a konferencia kiadványt elektronikus formátumban tartalmazza, és tartalmazza az október 14-i fogadást.

A kirándulás részvételi díja a buszbérlést, a hideg ebédet, a nyomtatott kirándulásvezetőt foglalja magába.

**SZÁMLÁZÁS – FIZETÉSI / LEMONDÁSI FELTÉTELEK**

Az on-line jelentkezési ívet kitöltők számára díjbekérőt küldünk elektronikusan, amelyen külön tüntetjük fel a konferencia részvételi díját és az étkezések költségét.  
A díjbekérő kiegyenlítése után állítjuk ki az előleg- és végszámlát egyben, amelyet pdf formában megküldünk, illetve a konferencián átadunk.

A konferencia részvétel 2022. október 1. utáni lemondása esetén az előzetesen befizetett részvételi díjat nem áll módunkban visszafizetni!

**SZÁLLÁS INFORMÁCIÓK**

A regisztrációs díjak nem tartalmazzák a szállás költségét.  
A szállást egyénileg kell lefoglalni, a későbbiekben kiajánlott szálláshelyeken!

**A VÁNDORGYŰLÉS KIADVÁNYAI**

Konferencia kötet ISBN számmal, elektronikus  
Az előadások vagy poszter előadások kivonatát 2022. 08. 15.-ig kell megküldeni az [mft@mft.t-online.hu](mailto:mft@mft.t-online.hu), valamint a [olga.piros@sztfh.hu](mailto:olga.piros@sztfh.hu) címre  
A kivonat terjedelme max. 3 oldal színes ábrákkal, táblázatokkal együtt

Kirándulásvezető (nyomtatott, vagy elektronikus, ISBN számmal)  
A konferenciához kapcsolódó terepi bejárások kirándulásvezetőjét mindazok meg¬kapják, akik a kiránduláson részt vesznek.

**SZAKMAI INFORMÁCIÓK**

Babinszki Edit: +36302876586, [edit.babinszki@sztfh.hu](http://edit.babinszki@sztfh.hu)

**TECHNIKAI INFORMÁCIÓK**

Petró Erzsébet: tel: 201 9815, [postmaster@mageof.t-online.hu](mailto:postmaster@mageof.t-online.hu)  
Krivánné Horváth Ágnes: tel: 201 9129, +36204948449, [mft@mft.t-online.hu](mailto:mft@mft.t-online.hu)